ai4bharat/Pralekha huggingface dataset:
நிதி அமைச்சகம்
விடுமுறைகால பயண சலுகைகள் ஊக்கத்தொகை மற்றும் அதன் பலன்கள் குறித்து நிதி அமைச்சகம் வெளியிட்ட அறிவிப்பு குறித்த தவறான தகவல்களுக்கு விளக்கம்
எக்கனாமிக்ஸ் டைம்ஸ் மார்க்கெட்ஸ் பகுதியில் காணப்பட்ட ஒரு செய்தி அரசு ஊழியர்களுக்கான எல்டிசி வவுச்சர் திட்டம் ஊழியர்களை ஈர்க்கும் வகையில் இருக்காது என்ற புரிதலை கொடுக்கும் வகையில் உள்ளது. இந்த செய்தி எதிர்பாராதவிதமாக அபாயமான, உண்மைக்கு மாறான பிழையைக் கொண்டுள்ளது. பயணம் செய்யாவிட்டால், விடுமுறைகால பயணப் பணத்தை வருமான வரி செலுத்துவதன் மூலம் தக்க வைத்துக் கொள்ள முடியும் என்ற தவறான அனுமானத்தின் அடிப்படையில் அந்த செய்தி அமைந்துள்ளது. இந்த செய்தி கோரும் முக்கிய அனுமானம்;
''அதற்கு பதிலாக எல்டிசி தொகையை வரி செலுத்த பயன்படுத்துவது நல்லது''.
பெருநிறுவனங்களில் தரப்படும் விடுமுறைகால சலுகையில் இருந்து அரசின் எல்டிசி என்பது வேறுபட்டதாகும். உண்மையில் ஒருவர் பயணம் மேற்கொள்ளவிட்டால் எல்டிசி-யை கோரமுடியாது. ஒரு நபர் பயணம் செய்யாதபட்சத்தில் அந்த தொகை அவரது சம்பளத்தில் இருந்து பிடிக்கப்படும் மற்றும் ஒழுங்கு நடவடிக்கைக்கும் அவர் பொறுப்பாக முடியும். அரசின் விதிமுறைப்படி ஊழியருக்கு இரண்டே வாய்ப்புகள் மட்டும்தான் உள்ளன. 1) பயணம் செய்ய வேண்டும் மற்றும் அதன் வாயிலாக செலவு செய்ய வேண்டும். . குறிப்பிட்ட தேதிக்குள் அவரது சலுகை உரிமையை கோரமுடியாவிட்டால், இப்போது மூன்றாவது வாய்ப்பாக, பயணத்தைத் தவிர பிறவற்றுக்கு செலவழிக்கலாம் என்ற வாய்ப்பு வழங்கப்பட்டுள்ளது. இப்போதைய கொவிட் சூழலில் பயணம் மேற்கொள்வது தீவிரமான உடல்நலக்கோளாறுகளை ஏற்படுத்தலாம் என்று உணரப்பட்டுள்ளதால் இந்த வாய்ப்பு வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664165
அறிவியல் மற்றும் தொழில்நுட்பத்துறை
மிகவும் அவசர கால உடல்நலத் தேவைகளுக்கான முக்கிய பொருள்கள் உடனுக்குடன் கிடைப்பதற்கு வகை செய்வதற்காக சிஎஸ்ஐஆர் தேசிய உடல்நலப் பொருள்கள் வழங்கு தொடர் இணையதளம் துவக்கம்.
மிகவும் அவசர கால உடல்நலத் தேவைகளுக்கான பொருள்கள் உடனுக்குடன் கிடைப்பதற்கு வகை செய்யும் நோக்கத்துடன் சிஎஸ்ஐஆர் தேசிய உடல்நலப் பொருள்கள் வழங்கு தொடர் இணையதளம் ஆரோக்கியபத் https://www.aarogyapath.in 12 ஜூன் 2020 அன்று தொடங்கி வைக்கப்பட்டது. கோவிட்-19 பெருந்தொற்று காரணமாக தற்போது நிலவும் தேசிய அளவிலான சுகாதார நெருக்கடி காலத்தில் உடல்நலம் தொடர்பான பொருள்கள் வழங்குதல், மிகுந்த இடையூறுக்கு உள்ளாகியுள்ளது. பல்வேறு காரணங்களால் முக்கியமான பொருள்களை உற்பத்தி செய்வது, வழங்குவது ஆகியவை மிகவும் தடைபட்டுள்ளன. இத்தகைய சவால்களை சமாளிப்பதற்காக, நல்ல உடல் நலத்துடன், ஆரோக்கியத்துடன் இருப்பதற்கான பயணத்திற்கான பாதையை அளிக்கும் தொலைநோக்குப் பார்வையுடன் ஆரோக்கியபத் என்ற தகவல் இணையதளம் ஏற்படுத்தப்பட்டுள்ளது.
வாடிக்கையாளர்கள் வழக்கமாக அனுபவிக்கும் பல்வேறு பிரச்சினைகளுக்குத் தீர்வு காணும் வகையில் உடல்நலம் தொடர்பான அனைத்து முக்கிய பொருள்களும் கிடைக்கும் விவரங்கள் பற்றி, ஒரே இடத்திலிருந்து அறிந்துகொள்ளும் வகையில், இந்த ஒருங்கிணைந்த பொது இணையதளம் வடிவமைக்கப்பட்டுள்ளது.
வரும் ஆண்டுகளில் தேசிய உடல்நல தகவல் தளமாக இது உருவாகும் என்று சிஎஸ்ஐஆர் எதிர்பார்க்கிறது. இந்தியாவின் கடைக்கோடி பகுதியிலுள்ள நோயாளிக்கும் முக்கியமான மருந்துகள் கிடைக்கும் வகையில், உடல் நல மருத்துவப் பொருள்கள், வாங்கக் கூடிய விலையில் கிடைக்கச் செய்வதில் உள்ள இடைவெளியை நிரப்ப ஆரோக்கியபத் இணையதளம் உதவும்.
இந்த இணையதளம் சர்வோதயா இன்போடெக் உடன் இணைந்து வடிவமைக்கப்பட்டது. உடல் நலத்திற்குத் தேவையான அத்தியாவசியப் பொருள்களைப் பயன்படுத்தும் அமைப்பு ரீதியிலான பயனாளிகள், தயாரிப்பாளர்கள், அங்கீகரிக்கப்பட்ட சப்ளையர்கள், இந்த இணையதளத்தில் பதிவு செய்துகொண்டு பங்கேற்க ஊக்குவிக்கப்படுகிறார்கள்
(Visitor Counter : 203
பிரதமர் அலுவலகம்
இந்திய தேசிய ராணுவத்தைச் சேர்ந்த லலித் ராம் அவர்களின் மறைவுக்கு பிரதமர் இரங்கல்
இந்திய தேசிய ராணுவத்தைச் சேர்ந்த திரு.லலித் ராம் அவர்களின் மறைவுக்கு பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
சுட்டுரை வாயிலாக திரு.மோடி வெளியிட்டுள்ள செய்தியில், “இந்திய தேசிய ராணுவத்தைச் சேர்ந்த லலித் ராம் அவர்களின் மறைவை அறிந்து துயருற்றேன். இந்திய சுதந்திரப் போராட்டத்தில் அவரது அளப்பரிய பங்களிப்பையும், துணிச்சலையும் என்றும் மறக்க இயலாது. அவருடனான உரையாடல்களை நான் நினைவு கூர்கிறேன். அவரைப் போன்ற அரிய மனிதர்கள் இந்திய வரலாற்றில் அழிக்க முடியாத தடத்தை பதித்துச் செல்கிறார்கள்” என்று கூறியுள்ளார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளம், கால்நடை பராமரிப்பு மற்றும் பால்வள விவசாயிகள் எதிர்கொள்ளும் பிரச்சினைகள் குறித்து மத்திய இணை அமைச்சர் திரு எல் முருகன் நாடாளுமன்றத்தில் உரை
நாடாளுமன்றத்தின் மாநிலங்களவையில் கேள்விகளுக்கு எழுத்துப்பூர்வமாக பதில் அளித்த மத்திய மீன்வளம், கால்நடை பராமரிப்பு மற்றும் பால்வளம் இணை அமைச்சர் திரு எல் முருகன், கீழ்காணும் தகவல்களை அளித்தார்.
கொரோனா பெருந்தொற்று காரணமாக அமல்படுத்தப்பட்ட ஊரடங்கினால் மீன்வளம், கால்நடை பராமரிப்பு மற்றும் பால்வள விவசாயிகள் பாதிக்கப்படுவதை தவிர்ப்பதற்காக பல்வேறு நடவடிக்கைகளை மத்திய மீன்வளம், கால்நடை பராமரிப்பு மற்றும் பால்வளம் அமைச்சகம் எடுத்தது.
பொதுமுடக்கத்தின் போது விலக்களிக்கப்பட்ட பொருட்களின் பட்டியலில் மீன்கள் மற்றும் இறால்களை சேர்க்குமாறு மாநிலங்கள் மற்றும் யூனியன் பிரதேசங்களுக்கு மீன்வளம், கால்நடை பராமரிப்பு மற்றும் பால்வளம் அமைச்சகத்தின் மீன்வளத்துறை அறிவுறுத்தியது.
நீடித்த மற்றும் பொறுப்பான நடவடிக்கைகளின் மூலம் மீன்வளத் தொழிலை மேம்படுத்தி நீலப்புரட்சி உருவாக்குவதற்காக பிரதமரின் மத்சய சம்படா திட்டத்தை மீன்வளத்துறை செயல்படுத்தி வருகிறது. தற்சார்பு இந்தியா தொகுப்பின் ஒரு பகுதியாக 2020-21 முதல் 2024-25 வரை ஐந்து ஆண்டு காலத்திற்கு ரூபாய் 20,050 கோடி முதலீட்டில் இத்திட்டம் நாடு முழுவதும் செயல்படுத்தப்படுகிறது.
கால்நடை தீவனத்தை மாநிலங்களுக்கு இடையே எடுத்துச் செல்வதற்கான தளர்வுகள் குறித்து 2020 மார்ச் 26 அன்று மத்திய உள்துறை அமைச்சகம் வழிகாட்டுதல்களை வெளியிட்டது. கால்நடை மருத்துவ சேவைகளை அத்தியாவசிய சேவைகள் பிரிவில் சேர்க்குமாறு அனைத்து மாநிலங்கள் மற்றும் யூனியன் பிரதேசங்கள் கேட்டுக் கொள்ளப்பட்டன.
கூட்டுறவு மற்றும் தனியார் பால் நிறுவனங்கள் எதிர்கொள்ளும் தினசரி பிரச்சினைகள் உள்துறை அமைச்சகத்தின் ஆதரவுடன் தீர்க்கப்பட்டன. பால்வளத் துறையின் மீது கொவிட் ஏற்படுத்தியுள்ள பொருளாதார பாதிப்பை கருத்தில் கொண்டு ரூபாய் 203 கோடி மதிப்பில் பால்வளத்துறைக்கான வட்டி கழிவு திட்டம் அறிமுகப்படுத்தப்பட்டது.
பேரிடர் மேலாண்மைக்கான அடிப்படை பொறுப்பு மாநில அரசுகளிடம் உள்ளது. மாநில அரசுகளின் கட்டுப்பாட்டில் ஏற்கனவே உள்ள மாநில பேரிடர் நிவாரண நிதியிலிருந்து தேவையான நிவாரணத்தை மீனவர்கள் உள்ளிட்ட பாதிக்கப்பட்ட மக்களுக்கு மாநில அரசுகள் வழங்குகின்றன. மேற்கொண்டு உதவிகளை தேசிய பேரிடர் நிவாரண நிதியிலிருந்து மத்திய உள்துறை அமைச்சகம் மாநிலங்களுக்கு வழங்குகிறது.
அம்பன் டவுக்டே மற்றும் யாஸ் புயல்கள் தாக்கியபோது, மத்திய அரசு அமைத்த அமைச்சரவை குழுக்கள், குஜராத், மகாராஷ்டிரா, கோவா, கர்நாடகா, ஒடிசா, மேற்கு வங்கம் மற்றும் டாமன் & டையுவில் உள்ள பாதிக்கப்பட்ட பகுதிகளை பார்வையிட்டன. இதைத்தொடர்ந்து பல்லாயிரம் கோடி மதிப்பீட்டிலான உதவிகள் பாதிக்கப்பட்ட மாநிலங்களுக்கு வழங்கப்பட்டன. மேலும், மாண்புமிகு பிரதமர் அறிவித்தவாறு, ரூபாய் இரண்டாயிரம் கோடி மதிப்பிலான கூடுதல் தொகைகளும் வழங்கப்பட்டன.
இது தவிர, மாநில பேரிடர் நிவாரண நிதிக்கு 2021-22 ஆண்டின் மத்திய அரசின் முதல் தவணையாக ரூ 8873.60 கோடியை 2021 ஏப்ரல் 29 அன்று மத்திய அரசு மாநிலங்களுக்கு வழங்கியது.
மீன்வளம் கால்நடை பராமரிப்பு மற்றும் பால்வளம் அமைச்சகத்தின் கீழ் செயல்படும் மீன்வளத் துறை, மீன்வளத் துறையின் ஒட்டுமொத்த வளர்ச்சிக்காக பல்வேறு மத்திய அரசு திட்டங்களை செயல்படுத்தி வருகிறது. பல்வேறு பிரிவுகளின் கீழ் மீனவர்களுக்கு உதவிகள் வழங்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1738194
https://pib.gov.in/PressReleasePage.aspx?PRID=1738196
----
(Visitor Counter : 283
ரெயில்வே அமைச்சகம்
கோவிட்-19 தொற்றுக்கு எதிரான போர்: ரயில்வே துறை, நாடு முழுதும் 1150 டன் மருந்துகளை விநியோகம்
நாடு முழுதும் முழு ஊரடங்கு  அமலில் உள்ள நிலையில், கோவிட் -19 கிருமித் தொற்றினை ஒழிக்கும் வகையில் மருந்துகள், முகக்கவசங்கள், மருத்துவக் கருவிகள் உள்ளிட்ட பொருள்களை இந்திய ரயில்வே நாடு முழுதும் வழங்கி வருகிறது. கொரோனா தொற்றுக்கு எதிராக மத்திய அரசு மேற்கொண்டு வரும் நடவடிக்கைக்குத் துணைபுரியும் வகையில் பார்சல் வாகனங்கள் மூலம் இவை வழங்கப்பட்டு வருகின்றன.
ஊரடங்கு பிறப்பிக்கப்பட்டது முதல் கடந்த 2020, ஏப்ரல் 18ஆம் தேதி வரையில் மொத்தம் 1150 டன் மருந்துப் பொருள்கள் நாட்டின் பல்வேறு பகுதிகளுக்கு வழங்கப்பட்டுள்ளன.
(
பஞ்சாயத்து ராஜ் அமைச்சகம்
பஞ்சாயத்து ராஜ் அமைப்புகளை வலுப்படுத்துதல்
நீடித்த வளர்ச்சி இலக்குகளை அடைவதற்கு, பஞ்சாயத்து ராஜ் அமைப்புகளின் நிர்வாகத் திறமைகளை மேம்படுத்துவதை முதன்மை நோக்கமாகக் கொண்டு, 2018-19 நிதியாண்டிலிருந்து மத்திய நிதியுதவித் திட்டமான தேசிய கிராம சுயராஜ்ய திட்டத்தை  பஞ்சாயத்து ராஜ் அமைச்சகம் அமல்படுத்தி வருகிறது. இந்தத் திட்டத்தின்கீழ் மாநிலங்கள் மற்றும் யூனியன் பிரதேசங்களுக்கு திறன் கட்டமைப்பு மற்றும் பயிற்சி, பயிற்சிக்கான உள்கட்டமைப்பு மற்றும் மனித வளம், கிராம சபைகளை வலுப்படுத்துதல், இணைய தளம் வழியாக கற்றல் வசதி, புதிய கண்டுபிடிப்புகளுக்கான ஆதரவு, பஞ்சாயத்து ராஜ் அமைப்புகளுக்கு தொழில்நுட்ப உதவி, நிதித் தரவுகள் மற்றும் ஆய்வுப் பிரிவு, பஞ்சாயத்து கட்டிடங்கள், பொருளாதார மேம்பாடு மற்றும் வருவாய் அதிகரிப்புக்கு திட்ட அடிப்படையிலான நிதியுதவி, ஊரக உள்ளாட்சி அமைப்புகளை வலுப்படுத்த தகவல், கல்வி, தகவல் தொடர்பு, திட்ட நிர்வாகம் ஆகியவற்றுக்கு நிதியுதவி வழங்கப்படுகிறது.
ஆர்ஜிஎஸ்ஏ மூலம் மாநிலங்களுக்கும், யூனியன் பிரதேசங்களுக்கும் நிதி விடுவிக்கப்பட்டுள்ளது. நடப்பு நிதியாண்டில்  தற்போதைய நிலவரப்படி தமிழ்நாட்டுக்கு 39.8922 கோடி விடுவிக்கப்பட்டுள்ளது.
மாநிலங்களவையில் இன்று மத்திய பஞ்சாயத்துராஜ் இணையமைச்சர் திரு கபில் மோரேஷ்வர் பாட்டீல் எழுத்துமூலம் அளித்த பதிலில் இதனைத் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779213
••••••••••••••
(Visitor Counter : 224
சுகாதாரம் மற்றும் குடும்ப நலத்துறை அமைச்சகம்
கொவிட் 19: கட்டுக்கதைகளும், உண்மைகளும்
கொவிட் 19 தடுப்பூசிகள் பல பக்கவிளைவுகளை ஏற்படுத்துவதாக ஊடகங்களில் வெளியான தகவல்கள் தவறானவை-ஐசிஎம்ஆர் மற்றும் சிடிஎஸ்சிஓ அதிகாரிகள்
கொவிட் 19 தடுப்பூசிகள் பல பக்கவிளைவுகளை ஏற்படுத்துவதாக தி எக்னாமிக் டைம்ஸ் ஊடகம் வெளியிட்ட தகவல் குறித்து எழுப்பப்பட்ட கேள்விக்கு தகவல் அறியும் உரிமைச்சட்டத்தின் கீழ் இந்திய மருத்துவ ஆராய்ச்சிக் கவுன்சில்  மற்றும் மத்திய மருந்து தரக்கட்டுப்பாட்டு அமைப்பு  அதிகாரிகள் பதிலளித்துள்ளனர். அதாவது, ஊடகங்களில் வெளியான தகவல்கள் தவறானவை மற்றும் உண்மைக்குப் புறம்பானவை என அவர்கள் தெரிவித்துள்ளனர்.
ஐசிஎம்ஆர் வெளியிட்டுள்ள பதிலில், கொவிட் 19 தடுப்பூசி தொடர்பான உலக சுகாதார அமைப்பு, நோய் கட்டுப்பாட்டு மையம், மத்திய சுகாதாரம் மற்றும் குடும்பநல அமைச்சகத்தின் இணைய தளத்தில் வெளியிடப்பட்டுள்ள இணைய தள முகவரிகள் மேற்கோள் காட்டப்பட்டுள்ளன.
இதர தடுப்பூசிகளோடு ஒப்பிடும் போது கொவிட் 19 தடுப்பூசிகளை செலுத்திக் கொண்டவர்கள், தடுப்பூசி செலுத்திய இடத்தில் வீக்கம், வலி, தலைவலி, தசைவலி, மயக்கம், காய்ச்சல், குளிர் மற்றும் மூட்டு வலி உள்ளிட்ட அறிகுறிகளை மிகக்குறைந்த அளவில் உணர்ந்ததாக தெரிவிக்கப்பட்டுள்ளது. அதேநேரத்தில் ஒரு சிலர் மட்டுமே இந்த அறிகுறிகளின் பாதிப்பை பெருமளவில் எதிர்கொண்டிருப்பதும் தெரியவந்தது.
கொவிட் 19 தடுப்பூசி செலுத்திக்கொள்வது, பெரும் பாதிப்பு ஏற்பட்டு மருத்துவமனையில் அனுமதிக்கப்படுவதை தடுப்பதுடன், இறப்பு விகிதத்தையும் கணிசமாக குறைத்திருப்பதாகவும், நோயின் தீவிரத்தை முறியடித்திருப்பதாகவும் கூறப்பட்டுள்ளது.
பிரதமர் அலுவலகம்
2022-23 ஜிடிபி வளர்ச்சி விகிதம், உலக சவால்களுக்கு இடையே இந்தியப் பொருளாதாரம் வளர்ந்துள்ளதைக் காட்டுகிறது: பிரதமர்
2022-23 ஜிடிபி வளர்ச்சி விகிதம் நாட்டின் பொருளாதாரம் வளர்ச்சிப் பாதையில் செல்வதைக் காணும் போது மனநிறைவு ஏற்படுவதாக பிரதமர் திரு நரேந்திர மோடி தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“2022-23 ஜிடிபி வளர்ச்சி விகிதம் உலக சவால்களுக்கு இடையே இந்தியப் பொருளாதாரம் வளர்ந்துள்ளதைக் காட்டுகிறது. இந்த வலுவான செயல்திறன், ஒட்டுமொத்த நம்பிக்கை மற்றும் கட்டாய பெரும் பொருளாதார குறியீடுகளுடன், நமது பொருளாதாரத்தின் நம்பிக்கைக்குரிய பாதையையும் நமது மக்களின் நிலைத்த உறுதியையும் எடுத்துக்காட்டுகிறது."
பிரதமர் அலுவலகம்
தூர்தர்ஷன் செய்தியின் வாராந்திர சமஸ்கிருத சஞ்சிகை ‘’வார்த்தாவலி’’-க்கு பிரதமர் வாழ்த்து
தூர்தர்ஷன் செய்தி சேனலில் வாரந்தோறும் தொடர்ந்து ஒளிபரப்பாகி, ஐந்து ஆண்டுகளை நிறைவு செய்ததையொட்டி, ‘வார்த்தாவலி’ சமஸ்கிருத செய்தி சஞ்சிகை நிகழ்ச்சிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இதுகுறித்து அவர் வெளியிட்டுள்ள டுவிட்டர் பதிவில், “देववाणीं संस्कृतभाषां वैश्विके पटले प्रचारप्रसारशिखरासनम् आसादयितुं कृतयत्नस्य डी.डी.न्यूज़-वाहिन्यां प्रसार्यमाणस्य 'वार्तावली'-कार्यक्रमस्य अतुल्यमस्ति योगदानम्। वार्तावल्याः पञ्चवर्षपूर्त्यवसरे संस्कृतकार्यक्रमसम्बद्धान् समस्तान् सदस्यान् दर्शकाँश्च अहं हृदयेन अभिनन्दामि”।என்று கூறியுள்ளார்.
(
தேர்தல் ஆணையம்
திரு அச்சல் குமார் ஜோதி இந்தியாவின் புதிய தலைமைத் தேர்தல் ஆணையராக பொறுப்பேற்றுக் கொள்கிறார்
திரு அச்சல் குமார் ஜோதி இந்தியாவின் 21வது தலைமை தேர்தல் ஆணையராக இன்று பொறுப்பேற்றுக்கொண்டுள்ளார். முனைவர் செய்டி அவரது பதவிக்காலத்தை முடித்து பணியிலிருந்து ஒய்வு பெற்றார்.
பதவி ஏற்றுக்கொண்டபிறகு, திரு ஜோதி தேர்தல் கமிஷனின் முன்னுரிமைகளைப் பற்றிப்பேசிய பிறகு தேர்தல் கமிஷன் வீரியத்துடன் அதனுடைய பொறுப்பான சுதந்திரமான , நியாயமான , எல்லோரையும் உள்ளடக்கிய நம்பக்கூடிய தேர்தல்களை நாடு முழுவதிலும் நடத்துவதை நடைமுறை படுத்தும் என்று சொன்னார். இரண்டாவதாக , கமிஷன் அதனின் கொள்கையான ‘ எந்த வாக்காளரும் விடப்பட மட்டார்’ என்பதை உறுதிப்படுத்தும். மூன்றாவதாக, கமிஷன் விறுவிறுப்புடன் மின்னணு ஆட்சிமையை மாநில சட்டசபை தேர்தல்களுக்கும் மற்றும் நாட்டில் நடைபெறும் பாராளுமன்ற தேர்தல்களுக்கும் ப்யன்படுத்தும் என்று திரு ஜோதி மேலும் கூறினார்.
திரு ஜோதி மே 13, 2015 லிருந்து தேர்தல் கமிஷனராக பணியாற்றிக்கொண்டிருக்கிறார். அவர் தேர்தல் ஆணையராக பதவியில் இருந்த காலங்களில் மாநில சட்டசபை தேர்தல்கள் பீகார், அஸ்ஸாம், மேற்கு வங்காளம், கேரளா, தமிழ் ,புதுச்சேரி, உத்தர பிரதேசம், , பஞ்சாப், உத்தரகாண்ட், மணிப்பூர் மற்றும் கோவா ஆகிய மாநிலங்களில் வெற்றிகரமாக நடத்தப்பட்டன. இந்த தேர்தல்களின் போது எடுக்கப்பட்ட முன்முயற்சிகளில் சில தகவல் தொழில்நுட்ப முயற்சிகள்: பணிபுரியும் வாக்காளர்களுக்கு மின்னணு இயந்திரத்தின் மூலம் அனுப்பப்படும் வாக்காளர் வாக்குச்சீட்டு அமைப்பு , தேசிய வாக்காளர் பணி முகப்பு  – இது ஒரு மின்னணு முகப்பு தகுதியுள்ள வாக்காளர்களை எளிதில் பதிவு செய்ய உதவுவது, வாக்காளர் அறிவாற்றல் மற்றும் கல்வி சார்ந்த முன்முயற்சிகள் மற்றும் கடினமான செலவு கண்காணிப்பு அமைப்பு முதலியன.
தேர்தல் ஆணயத்தில் சேர்வதற்குமுன்னர், திரு ஜோதி நீண்டகாலம் இந்திய ஆட்சிப்பணி  பணியாளராக பணியாற்றியுள்ளார். அவர் பொதுநல ஆட்சிப்பணியில் 42 காலம் பணிபுரிந்த சிறந்த அனுபவத்தைப்பெற்றுள்ளார். அவருடைய சிறப்புமிக்க பணிக்காலத்தில் அவர் மாவட்ட ஆட்சித் தலைவராக அதிகாரியாக சுரேந்திர நகர் , கோத்ரா மற்றும் கேதா ஆகிய ஊர்களில் இருந்துள்ளார். அவருக்கு ஒதுக்கப்பட்ட பல்வேறு சிறப்பான பணிகளான செயலர் , செயலர் , முதன்மைச் செயலர் , அதனுடன் காண்ட்லா துறைமுக பொறுப்புத் கழகத் தலைவர், 1999 மற்றும் 2004 ஆகிய ஆண்டுகளுக்கும் சர்தார் சரோவார் நர்மதா நிகம் லிமிடெட்- ன் மேலாண்மை இயக்குநராகப் பணிய்ற்றினார். மேலும் திரு ஜோதி குஜாராத் அரசின் தலைமை செயலராக ஜனவரி 2013 ல் மூன்று ஆண்டு பதவிக்காலத்தை முடித்து பணிமூப்பெய்தினார்.
எரிசக்தி அமைச்சகம்
இமாச்சல பிரதேசத்தில் 4 பிராணவாயு ஆலைகளை அமைக்கிறது எஸ்ஜேவிஎன் நிறுவனம்
மத்திய எரிசக்தி அமைச்சகம் மற்றும் இமாச்சல பிரதேச அரசின் கூட்டு நிறுவனமான எஸ்ஜேவிஎன் லிமிடெட், ரூ. 4.5 கோடி மதிப்பில் சிம்லா , கின்னார், லாஹூல் ஸ்பிடி, ஹமிர்புர் ஆகிய மாவட்டங்களில் 4 பிராணவாயு ஆலைகளை நிறுவுகிறது. இமாச்சல பிரதேச மாநிலத்தின் அனைத்து மக்களுக்கும் தடுப்பூசியை செலுத்துவதற்கு ஆதரவாக ரூ. 1 கோடி மதிப்பில் குளிர்பதன உபகரணங்களை இந்த நிறுவனம் மாநில அரசிற்கு வழங்கியுள்ளது.
இந்த மாநிலத்தில் உள்ள பல்வேறு அரசு மருத்துவமனைகளில் செயற்கை சுவாசக் கருவிகள், ஆக்சி மீட்டர்கள், இதர மருத்துவ உபகரணங்கள், மருத்துவ முழு கவச உடைகள், முகக் கவசங்கள், கையுறைகள், கிருமிநாசினிகள் போன்றவற்றைக் கொள்முதல் செய்யவும் எஸ்ஜேவிஎன் நிறுவனம் உதவிக்கரம் நீட்டியுள்ளது.
இமாச்சல பிரதேசத்தில் கொவிட்-19 தொற்றுக்கு எதிரான போராட்டத்தில் பங்கேற்கும் வகையில் இந்த நிறுவனம் அரசு சாரா நிறுவனங்களுக்கு ரூ.1 கோடி மதிப்பிலான உதவிகள் உட்பட மொத்தம் சுமார் ரூ. 7.5 கோடி மதிப்பில் பல்வேறு நடவடிக்கைகளை கடந்த நான்கு மாதங்களாக மேற்கொண்டு வருகிறது.
இதேபோல இந்த நிறுவனம் இயங்கும் பிகார், உத்தராகண்ட் மாநிலங்களிலும் மருத்துவ உபகரணங்களை வாங்குவதற்கான உதவிகள் அளிக்கப்பட்டுள்ளன.
எஸ்ஜேவிஎன் நிறுவன ஊழியர்கள் தங்களது ஒரு நாள் ஊதியமான மொத்தம் ரூ. 45 லட்சத்தை இமாச்சல பிரதேச முதல்வர் நிவாரண நிதிக்கு ஏற்கனவே வழங்கியுள்ளனர்.
கொவிட்- 19 தடுப்பூசித் திட்டத்தை துரிதப்படுத்தும் வகையில் ஃபோர்டிஸ் மருத்துவமனையுடன் இணைந்து ஊழியர்கள், ஒப்பந்த ஊழியர்கள், அருகில் வசிக்கும் மக்களுக்கு இந்த நிறுவனம் தடுப்பூசிகளை செலுத்தி வருகின்றது. ஏழை மக்களுக்கு உணவு மற்றும் இதர அத்தியாவசியப் பொருட்களை வழங்குவதில் ஆதரவு அளித்து வருவதோடு, பிரதம மந்திரியின் குடிமக்களுக்கான உதவி மற்றும் நிவாரணம்  என்ற நிதி அறக்கட்டளைக்கு ரூ. 25 கோடியையும் அளித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721932
-----
(Visitor Counter : 154
குடியரசுத் தலைவர் செயலகம்
மிகவும் பாதிக்கப்படும் பழங்குடி குழுக்களின் உறுப்பினர்களுடன் குடியரசுத் தலைவர் கலந்துரையாடினார்
மிகவும் பாதிக்கப்படும் பழங்குடி குழுக்களின் உறுப்பினர்களுடன் குடியரசுத் தலைவர் மாளிகையில் குடியரசுத் தலைவர் திருமதி திரௌபதி முர்மு கலந்துரையாடினார். பீகார், குஜராத், கேரளா, ராஜஸ்தான், மத்திய பிரதேசம், ஒரிசா மாநிலங்களைச் சேர்ந்த பழங்குடி கலைக்குழுக்களின் கலை நிகழ்ச்சிகளையும் அவர் பார்வையிட்டார்.
இந்த நிகழ்வில் திரண்டிருந்தோரிடையே உரையாற்றிய குடியரசுத் தலைவர், மிகவும் பாதிக்கப்படும் 75 பழங்குடி குழுக்களின் உறுப்பினர்கள் அனைவரையும் சந்திப்பதில் தாம் மகிழ்ச்சியடைவதாக கூறினார். குடியரசுத் தலைவர் மாளிகைக்கு அவர்களை வரவேற்ற திருமதி முர்மு இவர்களில் பலர் முதல் முறையாக இப்போதுதான் தங்களின் கிராமங்களை விட்டு வெளியே வந்திருக்கிறார்கள் என்பதையும் அறிந்துகொண்டார்.
கல்விக்கு அதிமுக்கியத்துவம் அளிக்க வேண்டும் என்று பழங்குடி மக்களிடம் வலியுறுத்திய குடியரசுத் தலைவர் இவர்களுக்கு ஏக்லாவியா மாதிரி உறைவிடப்பள்ளிகளில் இடம் கிடைக்க சிறப்பு ஏற்பாடுகள் செய்யப்பட்டிருப்பதை சுட்டிக்காட்டினார். இது தவிர தேசிய அளவில் படிப்பு உதவித்தொகையும், வெளிநாடுகளில் படிப்பதற்கான உதவித்தொகை திட்டமும் செயல்படுத்தப்படுவதாக அவர் கூறினார். பழங்குடி பெண்களுக்கு அதிகாரம் அளித்தல் உள்ளிட்ட அரசின் பல்வேறு திட்டங்களை பயன்படுத்திக்கொள்ள வேண்டும் என்று பழங்குடி பெண்களை திருமதி முர்மு வலியுறுத்தினார்.
பல்வேறு துறைகளில் சிறப்புமிக்க பங்களிப்பு செய்ததற்காக பழங்குடி சமூகத்தைச் சேர்ந்த திறமைமிக்கவர்கள் கடந்த சில ஆண்டுகளாக பத்மவிருதுகள் வழங்கி கௌரவிக்கப்படுவதையும் அவர் சுட்டிக்காட்டினார். மிகவும் பாதிக்கப்படும் பழங்குடி சமூகத்தைச் சேர்ந்த 28 லட்சம் பேர் உட்பட 10 கோடிக்கும் அதிகமான பழங்குடி சமூக மக்கள் தங்களின் திறமைகளை வளர்த்துக்கொண்டு தங்கள் சமூகத்திற்கும், நாட்டிற்கும் சிறந்த பங்களிப்பு செய்ய வேண்டும் என்ற தமது விருப்பத்தை அவர் வெளிப்படுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1931835
எஃகுத்துறை அமைச்சகம்
எஃகு தேவை மற்றும் உற்பத்தி
ரயில்வேக்கு ரூ 1,07,100 கோடி, ஜல் ஜீவன் இயக்கம், பாரத்மாலா திட்டத்தின் கீழ் சாலைகள் கட்டமைப்பு, தூய்மை இந்தியா 2.0 மற்றும் மிகப்பெரிய ஜவுளி பூங்காக்கள் உள்ளிட்டவற்றுக்கு ரூ 2.87 லட்சம் கோடி முதலீட்டு ஒதுக்கீடு 2021-22 பட்ஜெட்டில் அறிவிக்கப்பட்டுள்ள நிலையில், எஃகுக்கான தேவை நாட்டில் அதிகரிக்கும்.
தற்சார்பு இந்தியா திட்டம் மற்றும் உற்பத்தி சார்ந்த ஊக்கத்தொகை திட்டம் ஆகியவையும் முதலீடுகளை ஈர்த்து எஃகுக்கான தேவையை அதிகப்படுத்தும்.
2020 டிசம்பரில் எஃகு உற்பத்தி 9.32 மெட்ரிக் டன்னாகவும், நுகர்வு 9.68 மெட்ரிக் டன்னாகவும் இருந்தன. கடந்த வருடத்தின் இதே காலகட்டத்துடன் ஒப்பிடும் போது இது அதிகமாகும்.
நாடாளுமன்றத்தின் மக்களவையில் எழுப்பப்பட்ட கேள்வி ஒன்றுக்கு எழுத்து மூலம் பதிலளித்த மத்திய எஃகு அமைச்சர் திரு தர்மேந்திர பிரதான் மேற்கண்ட தகவல்களை தெரிவித்தார்.
மாதவாரியான எஃகு தயாரிப்பு மற்றும் நுகர்வு குறித்த தகவல்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1696202
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.59 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838117
இந்திய போட்டிகள் ஆணையம்
இகாம் எக்ஸ்பிரஸ் நிறுவனத்தின் பங்குகளை, பிஜி எஸ்மெரல்டா நிறுவனம் வாங்க இந்திய போட்டிகள் ஆணையம் ஒப்புதல்
இகாம் எக்ஸ்பிரஸ் நிறுவனத்தின் பங்குகளை, பிஜி எஸ்மெரல்டா நிறுவனம் வாங்க இந்திய போட்டிகள் ஆணையம் ஒப்புதல் அளித்துள்ளது.
முன்மொழியப்பட்ட இந்த இணைப்பு, இகாம் எக்ஸ்பிரஸ் நிறுவனத்தின் பங்குகளை, பிஜி எஸ்மெரல்டா நிறுவனம் வாங்க வழிவகுக்கிறது.
சிசிஐயின் விரிவான உத்தரவு இனிமேல் வெளியிடப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1687846
பிரதமர் அலுவலகம்
விஸ்வகர்மா ஜெயந்தி அன்று மக்களுக்கு பிரதமர் வாழ்த்து
விஸ்வகர்மா ஜெயந்தி அன்று மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
"விஸ்வகர்மா ஜெயந்தி அன்று அனைத்து மக்களுக்கும் வாழ்த்துகளைத் தெரிவித்துக் கொள்கிறேன். செய்யும் தொழிலையே தெய்வம் என்று கருதி தங்களின் படைப்புகளின் மூலம் ஒட்டுமொத்த மனித குலத்தையே மேம்படுத்துவோருக்கு இந்த நாள் அர்ப்பணிக்கப்பட்டுள்ளது," என்று தனது டிவிட்டர் பதிவில் பிரதமர் தெரிவித்துள்ளார்.
வணிகம் மற்றும் தொழில்துறை அமைச்சகம்
8 முக்கியத் தொழில்துறைகளின் இணைந்த வளர்ச்சிக் குறியீடு கடந்த ஜனவரியில் 3.7 சதவீதம் அதிகரிப்பு
எட்டு முக்கியத் தொழிற்துறைகளின் ஒருங்கிணைந்த வளர்ச்சிக் குறியீடு கடந்த ஜனவரியில் 144.4 புள்ளிகளாக இருந்தது. இது கடந்த 2021 ஜனவரி மாத பட்டியலுடன் ஒப்பிடுகையில் வளர்ச்சி 3.7 சதவீதம் அதிகரித்துள்ளது. நிலக்கரி, இயற்கை வாயு, சுத்திகரிப்புப் பொருட்கள், ஸ்டீல், சிமென்ட் மற்றும் மின்சாரத்துறைத் தொழில்களின் வளர்ச்சி கடந்த ஜனவரி மாதத்தில், கடந்தாண்டின் இதே காலத்தை விட அதிகரித்துள்ளது.
8 முக்கியத் தொழிற் துறைகளின் கடந்த 2021ம் ஆண்டு அக்டோபர் மாதத்தின் இறுதி வளர்ச்சி வீதம் 8.7 சதவீதமாக மாற்றப்பட்டுள்ளது. முக்கிய தொழிற்துறைகளின் வளர்ச்சி வீதம் கடந்த 2021-22ல் 11.6 சதவீதமாக இருந்தது.
8 முக்கியத் தொழிற்துறைகளின் கடந்த ஜனவரி மாத வளர்ச்சிப் பட்டியலை தொழில் மற்றும் உள்நாட்டு வர்த்தக வளர்ச்சித் துறையின் பொருளாதார ஆலோசகர் அலுவலகம் வெளியிட்டுள்ளது. நிலக்கரி, கச்சா எண்ணெய், இயற்கை எரிவாயு, சுத்திகரிக்கப்பட்ட எண்ணெய் தயாரிப்புகள், உரங்கள், ஸ்டீல், சிமென்ட் மற்றும் மின்சாரம் ஆகிய துறைகளின் தனிப்பட்ட மற்றும் ஒருங்கிணைந்த செயல்பாட்டை எட்டு முக்கியத் துறைகளின் வளர்ச்சி பட்டியல் அளவிடுகிறது. இவற்றின் வருடாந்திர, மாதாந்திர அளவீடுகளின் விவரங்கள், வளர்ச்சி வீதங்கள் கீழ்கண்ட இணைப்பில் கொடுக்கப்பட்டுள்ளன.
https://pib.gov.in/PressReleasePage.aspx?PRID=1801828
சுகாதாரம் மற்றும் குடும்ப நலத்துறை அமைச்சகம்
கொவிட் சிகிச்சை பெறுபவர்களின் எண்ணிக்கை 1.35 லட்சமாக குறைவு
நாட்டில் கொவிட் சிகிச்சை பெறுபவர்களின் எண்ணிக்கை தொடர்ந்து குறைந்து இன்று 1.35 லட்சமாக  உள்ளது. இது மொத்த பாதிப்பில் 1.25 சதவீதம்.
கடந்த 24 மணி நேரத்தில், ஒரே ஒரு மாநிலத்தில் மட்டும், 1000க்கும் மேற்பட்டோருக்கு புதிதாக பாதிப்பு ஏற்பட்டுள்ளது. மற்ற மாநிலங்கள்/யூனியன் பிரதேசங்களில் 1000க்கும் குறைவாக புதிய பாதிப்புகள் உள்ளன. 4 மாநிலங்கள்/யூனியன் பிரதேசங்களில் கடந்த 24 மணி நேரத்தில் புதிதாக எந்த பாதிப்பும் இல்லை.
தினசரி கொவிட் உயிரிழப்பு எண்ணிக்கையும் குறிப்பிடத்தக்க அளவில் குறைந்துள்ளது. 18 மாநிலங்களில் கடந்த 24 மணி நேரத்தில் எந்த உயிரிழப்பும் ஏற்படவில்லை.
நாட்டில், கடந்த 24 மணி நேரத்தில் 9,309 பேருக்கு புதிதாக பாதிப்பு ஏற்பட்டுள்ளது. அதே நேரத்தி்ல 15,858 பேர் குணமடைந்த வீடு திரும்பியுள்ளனர். குணமடைந்தோர் விகிதம் 97.32 சதவீதமாக உள்ளது. இது உலகளவில் மிக அதிகம். குணமடைந்தவர்களின் மொத்த எண்ணிக்கை 1,05,89,230-ஆக உள்ளது.
2021-ம் ஆண்டு பிப்ரவரி 12ம் தேதி காலை 8 மணி வரை, 75 லட்சம் பேர்  கொவிட்-19 தடுப்பூசி போட்டுள்ளனர். இவர்களில் 58,14,976 பேர் சுகாதார பணியாளர்கள், 16,90,034 பேர் முன்களப் பணியாளர்கள். 27ம் நாளான நேற்று, 4,87,896 பேருக்கு தடுப்பூசி போடப்பட்டுள்ளது.
கேரளாவில் அதிகபட்சமாக, தினசரி பாதிப்பு 5,281 ஆக உள்ளது. கடந்த 24 மணி நேரத்தில் 87 பேர் உயிரிழந்துள்ளனர்.
உள்நாட்டு விமானப் போக்குவரத்து அமைச்சகம்
விமானப் போக்குவரத்து மற்றும் விமான உற்பத்தித் துறையில் சுமார் 2,50,000 ஊழியர்களுக்கு நேரடி வேலைவாய்ப்பு
கடந்த 3 வருடங்களில் இந்திய விமானப் போக்குவரத்துத் துறையில் உள்நாட்டு வளர்ச்சி வீதம் குறித்த விவரங்கள் பெறப்பட்டுள்ளன. 2019-20-ஆம் ஆண்டில் 275 மில்லியன் பேர் பயணம் செய்துள்ளனர். 0.3 சதவீதம் அளவிற்கு வளர்ச்சி குறைந்தது. 2020-21-ம் ஆண்டு 105 மில்லியன் பேர் பயணம் செய்துள்ளனர். 61.7 சதவீதம் அளவுக்கு வளர்ச்சிக் குறைவாகக் காணப்பட்டது. 2021-22-ம் ஆண்டு 167 மில்லியன் பேர் பயணம் செய்துள்ளனர். 58.5 சதவீதம் அளவுக்கு வளர்ச்சி அதிகரித்துள்ளது.
விமானப் போக்குவரத்து மற்றும் விமான உற்பத்தித் துறையில் சுமார் 2,50,000 ஊழியர்களுக்கு நேரடி வேலைவாய்ப்பு பெற்றுள்ளனர். பைலட், விமான சிப்பந்திகள், பொறியாளர்கள், தொழில்நுட்பவியலாளர்கள், விமான நிலைய ஊழியர்கள், சரக்குப் பிரிவு, சில்லறை விற்பனை, பாதுகாப்பு, நிர்வாகப் பணியாளர்கள் உள்ளிட்டோர் இதில் அடங்கும்.
அடுத்த 3 ஆண்டுகளில் அகில இந்திய அளவிலான பயணிகள் வீதம் குறித்து இந்திய விமான நிலையங்கள் ஆணையம் கணித்துள்ளது. அதன்படி, 2023-24-ஆம் ஆண்டு 371 மில்லியன் பேரும், 2024-25 ஆம் ஆண்டு 412 மில்லியன் பேரும் , 2025-26-ஆம் ஆண்டு 453 மில்லியன் பேரும் விமானப்பயணம் மேற்கொள்வார்கள் என்று தெரிவித்துள்ளது.
வருவாயைப் பொறுத்தவரை கடந்த 2019-20ஆம் ஆண்டில் ரூ.12,837 கோடியும், 2020-21-ஆம் ஆண்டு ரூ.4,867 கோடியும், 2021-22ஆம் ஆண்டில் 6,841 கோடியும் கிடைத்துள்ளதாக இந்திய விமானங்கள் ஆணையம் தெரிவித்துள்ளது.
இத்தகவலை, மக்களவையில் இன்று விமானப் போக்குவரத்துறை இணை அமைச்சர் ஓய்வு பெற்ற ஜெனரல் வி கே சிங் எழுத்துபூர்வமாகத் தெரிவித்தார்.
----
AP/IR/KPG/GK
(Visitor Counter : 155